Per fer crema de carxofa necessitaràs:
1 kg de pellofes i cues de carxofes  
1 litre de brou de pollastre
500 g de nata
100 g de mantega
5 branques de julivert
2 porros
1 gra d'all
Oli de confitar carxofes
Vi ranci
Pa de pagès
Sal
Pebre

Preparació:
    Posem 1 kg de cues i pells de carxofa dins una olla exprés. Hi afegim 500 ml de nata, 1 l de brou de pollastre i 100g de mantega.
    Tanquem l'olla i la fem bullir durant 30 minuts. Després la deixem reposar durant 1 hora.
    Tallem 2 porros a la brunesa i els fem suar en una cassola a foc baix amb oli de confitar carxofes.
    Apugem el foc i tot remenant-los enrossim els porros.
    Tallem 5 branques de julivert molt fines i 1 all a la microbrunesa. Ho afegim al porro enrossit.
    Hi afegim un raig de vi ranci i en deixem evaporar l'alcohol.
    Tallem a daus 1 llesca de pa de pagès i el fregim en una paella amb oli de confitar carxofes. Ho reservem en una safata amb paper de cuina.
    Afegim el contingut de la cassola a l'olla i trenquem fibres amb el túrmix.  Després ho passem al got americà i acabem de triturar-ho fins que la crema quedi ben fina.
    Colem la crema dins una gerra amb un colador xinès i salpebrem.
    Servim la crema en un plat fondo amb uns quants trossets de pa per sobre i un raig d'oli.
spam fails_task lang_mismatch pii not_appropriate hate_speech sexual_content quality toxicity humor helpfulness creativity violence